
ДО  

ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС
ДОКЛАДНА ЗАПИСКА

от

ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Одобряване на задание и разрешение за изработване на Подробен устройствен план – План за улична регулация на обслужващи улици за осигуряване на транспортен достъп до имоти, попадащи в предвиденото разширение на строителните граници на кв.Ветрен, в устройствена зона 3/Смф, по одобрения ОУП на гр. Бургас (бивши м.28 и 29 по КВС, местност „Калното“/бивша м.“Чаморлията“/, в землището на кв.Ветрен)

УВАЖАЕМИ ОБЩИНСКИ СЪВЕТНИЦИ,

Със заявление вх.№ 70-Ч-44/20.10.2011г. от „ЧЕРКОМ - ММ“ ЕООД е  внесено искане за разглеждане на комуникационно-транспортно решение за изграждане на пътна връзка на път І-6 в кв.Ветрен. С представеният проект се доказва възможността за изграждане на пътна връзка към път І-6 след пътния възел на автомагистрала „Тракия“, южно от кв. Ветрен. Предложението е разгледано на ЕСУТ и в Протокол-Решение №37/30.11.11г. е констатирано, че предложението е целесъобразно и приема представеното комуникационно-транспортно решение за изграждане на пътна връзка при км. 486+640 на път І-6 в кв. Ветрен. Предложението е съгласувано с АПИ с писмо с Изх. №53-00-4680/16.04.13г.
Във връзка с приетото комуникационно-транспортно предложение, с Протокол-Решение №37/30.11.11г., ЕСУТ изразява становище, че са налице условия за разрешаване изработване на ПУП-ПУР за обслужващи улици към имоти, попадащи в масиви 28 и 29, местност „Чаморлията“ в землището на кв.Ветрен, гр.Бургас.

Със заявление вх.№70-Ч-44/1/13.02.2014г. от „ЧЕРКОМ-ММ“ЕООД в Община Бургас са внесени техническо задание и проектно предложение за ПУП-ПУР в горепосочения обхват. Територията предмет на ПУП-ПУР обхващаща имоти (в бивши м. 28 и 29 по КВС), в бъдещото разширение на регулационните граници на кв. Ветрен, в устройствена зона 3/Смф– многофункционална устройствена зона с преобладаващо обществено обслужване, търговия, безвредни производства, жилища и други допълващи функции без да се допускат обекти за дейности с вредни влияния, съгласно ОУП на гр. Бургас.

Видно от представеното техническо задание за проектиране и предложение за ПУП-ПУР, проектът е съобразен с влезли в сила ПУП-ПРЗ в прилежащата територия. С трасето на обслужващи улици се засягат общо девет имота, от които ПИ с пл.№№28019, 29005, 29007, 29008 по КВС на кв. Ветрен – земеделска територия с начин на трайно ползване – нива, частна собственост; ПИ с пл.№№00084, 00094 по КВС на кв. Ветрен – земеделска територия, с начин на трайно ползване нива, частна общинска собственост; ПИ с пл.№00096 по КВС на кв. Ветрен – земеделска територия, с начин на трайно ползване пасище, мера, частна общинска собственост и УПИ V-22, м.28, кв. Ветрен, отреден „за складова база за фаянс, теракота и гранитогрес“, частна собственост.
С писмо изх.№ 5982/19.08.2013г. РИОСВ-Бургас дава положително становище по инвестиционното намерение и уведомява за липсата на необходимост от провеждане на процедура по оценка на съвместимостта на планове, програми, проекти и инвестиционни предложения с предмета и целите на опазване на защитените зони. Предложението за ПУП-ПУР е съгласувано със Становище Изх.№ПК-15162/30.08.2012г. на Сектор пътна полиция към Министерство на вътрешните работи. Видно от представеното задание за проектиране и предложение за ПУП-ПУР проектът е съобразен с влезли в сила ПУП-ПРЗ и ПУР в прилежащата територия.

Предвид гореизложеното и на основание чл.21, ал.1, т.11 от ЗМСМА, чл.124а, ал.1 и ал.5, чл.124б, ал.1, при условията на чл.16 от ЗУТ, писмо изх.№ 5982/19.08.2013г. на РИОСВ-Бургас и предвид решение на ЕСУТ изразено с Протокол №37/30.11.2011г предлагам, Общинския съвет да вземе следното:

РЕШЕНИЕ:

              На основание чл.21, ал.1, т.11 от ЗМСМА, чл.124а, ал.1 и ал.5, чл.124б, ал.1, при условията на чл.16 от ЗУТ, Общински съвет – Бургас одобрява задание и разрешава изработване на Подробен устройствен план – План за улична регулация на обслужващи улици за осигуряване на транспортен достъп до имоти, попадащи в предвиденото разширение на строителните граници на кв.Ветрен, в устройствена зона 3/Смф по одобрения ОУП на гр. Бургас, (бивши м.28 и 29 по КВС, местност „Калното“/бивша м.“Чаморлията“/, в землището на кв.Ветрен)

Проектът да се изготвят при условията на чл.16, ал.7 от ЗУТ. 

В ТЧ да се посочат подробно засегнатите с ПУП-ПУР площи и начина на трайно ползване. 

В ПУР да се посочат всички елементи на обслужващата улица, в съответствие с нормативните изисквания.  
Разработката да се изготви в обем и съдържание, съгласно изискванията на Наредба №8 за ОС на УСП. 
На база ПУП-ПУР да се проведе процедура по реда на Закона за опазване на земеделските земи.
Решението да се разгласи по реда на чл.124б, ал.2 от ЗУТ.

Приложения: заявление вх.№70-Ч-44/1/13.02.2014г. от „ЧЕРКОМ-ММ“ЕООД, задание за проектиране по чл.125 от ЗУТ; предложение за ПУП-ПУР, писмо изх.№ 5982/19.08.2013г.на РИОСВ-Бургас, Протокол-Решение№37/30.11.2011г. от заседание на ЕСУТ; Становище с изх.№53-00-4680/16.04.13г. на Агенция Пътна Инфраструктура; Становище изх.№ПК-15162/30.08.2012г. на Сектор пътна полиция към Министерството на вътрешните работи; два броя обявление в национален и местен вестник; протокол от 10.02.2014г. за проведено обществено обсъждане.
ДИМИТЪР НИКОЛОВ

Кмет на Община Бургас
